GiliGold/VAD_KnessetCorpus huggingface dataset:
אבישי ברוורמן: לפי תיקון פקודת מס הכנסה, כן.
אבישי ברוורמן: ההסתייגות שלנו אומרת שאנחנו מאמינים שמסים עקיפים הם טעות ואפשר לעשות את הדברים אחרת, אבל כאפשרות הגרועה ביותר, אנחנו מעדיפים להעלות את מס ההכנסה ולא לשים מסים עקיפים ומציעים מדרגות מס.
שגית אפיק: אני אגיד אותן.
שגית אפיק: מ-489,480 שקלים חדשים עד 804 אלף – 49 אחוזים.
שגית אפיק: מ-804,001 עד מיליון ו-200, 53 אחוזים.
שגית אפיק: ממיליון ו-201 עד מיליון ו-800, 63 אחוזים.
שגית אפיק: מעל מיליון ו-801 אלף, זה יהיה 68 אחוזים.
שגית אפיק: אלו מדרגות המס שאתם מציעים.
משה גפני: בעד קבלת ההסתייגות – 6 נגד קבלת ההסתייגות – 10 ההסתייגות לא התקבלה
חנא סוייד: אדוני היושב ראש, אני הצעתי הסתייגות, להוסיף סעיף מטרה.
חנא סוייד: אני מבקש להצביע עליה.
שגית אפיק: אנחנו עכשיו מצביעים עליה.
שגית אפיק: הסתייגות של חד"ש וטלב אלסאנע, להוסיף סעיף מטרה: מטרת חוק זה היא להטיל עלויות המשבר הכלכלי על שכבות הביניים והשכבות המוחלשות במקום לקדם שינוי סדרי עדיפויות פוליטי וחברתי אמיתי בישראל.
שלמה מולה: אדוני היושב ראש, יש עכשיו הצבעה במליאה.
משה גפני: אני מסיים את ההסתייגויות ואנחנו נלך להצבעה.
שלמה מולה: לא, מה פתאום?
שלמה מולה: אנחנו רוצים להצביע.
משה גפני: אנחנו מצביעים על ההסתייגות של חד"ש וטלב אלסאנע.
משה גפני: בעד קבלת ההסתייגות של חד"ש וטלב אלסאנע – 6 נגד קבלת ההסתייגות של חד"ש וטלב אלסאנע – 10 ההסתייגות לא התקבלה
שגית אפיק: לא לסעיף הזה.
שגית אפיק: אפשר להצביע על סעיף 1(1) ו-1(2).
משה גפני: לפי הצעת הוועדה.
משה גפני: מי שמצביע בעד, מצביע נגד ההסתייגות של סיעת קדימה.
משה גפני: מי שמצביע נגד, מצביע בעד ההסתייגות של סיעת קדימה.
משה גפני: אנחנו מצביעים על הצעת הוועדה בסעיף 1(1) ו-1(2).
משה גפני: בעד אישור סעיף 1(1) ו-1(2) – 10 נגד – 6 הסעיף אושר
משה גפני: סעיף 1(1) ו-1(2) אושר כהצעת הוועדה.
משה גפני: ההסתייגות של סיעת קדימה נפלה.
משה גפני: אני מתנצל בפני סיעת קדימה אבל הסעיף התקבל.
משה גפני: אני רק לא מבין למה אישרתם את השם מכיוון שאנחנו לא פוגעים עכשיו במעמד הביניים.
שלמה מולה: אדוני, יש הצבעה במליאה.
חיים כץ: אפשר להתקזז.
חיים כץ: אתה סתם רוצה למשוך זמן.
זהבה גלאון: חצי שעה הפסקה.
שלמה מולה: אדוני היושב ראש, אתה חייב להפסיק.
שלמה מולה: יש הצבעה במליאה.
זהבה גלאון: יש עכשיו הצבעה על הרווחים הכלואים.
זהבה גלאון: זה יחכה עוד חצי שעה.
משה גפני: רבותיי, אנחנו עושים הפסקה עד אחרי ההצבעה במליאה.
משה גפני: השעה 20:51 אחרי שהודענו על קיום הישיבה בשעה ב-20:11.
משה גפני: פנייה מספר 435 – תמיכות במחירי מים, 120 מיליון שקלים.
עדי חכמון: זה כסף שהתקבל במסגרת התחשבנות בין מדינת ישראל ל"מקורות" שמיועד להסכם פשרה של רכישת מניות על ידי המדינה שיש לרשויות מקומיות וכולי.
משה גפני: יש מישהו שמתנגד לפנייה הזאת?
משה גפני: בעד אישור פנייה מספר 435 – פה אחד הפנייה אושרה
משה גפני: פנייה מספר 496 – מאה אלפי שקלים בהוצאה מותנית בהכנסה עבור הוצאות מינהל וארגון בגין הכנסות מגורמי חוץ.
עדי חכמון: ושינויים פנימיים.
משה גפני: רשות ממשלתית למים ולביוב, רשות המים, הוצאות שכר.
אבישי ברוורמן: על כל דבר תגיד מה הסכום.
עדי חכמון: מאה אלף שקלים.
אבישי ברוורמן: אתה יכול להעביר מאה מיליון, מיליארד.
אבישי ברוורמן: זה בסך הכול מאה אלף שקלים אבל היית עושה אותו מאה מיליון.
משה גפני: סליחה, מאה אלף שקלים.
משה גפני: כתבתם כאן מאה אלפי שקלים וזה היה נראה מאה מיליון.
משה גפני: אני רואה בפנייה עצמה, מאה אלף.
עדי חכמון: הכנסות מגורמי חוץ לרשות המים להוצאות מינהל וארגון, מאה אלף שקלים.
משה גפני: מה זה הכנסות מגורמי חוץ?
עדי חכמון: הכנסות שיש להם ממכירה של מכרזים ועוד כל מיני דברים.
משה גפני: בעד אישור פנייה מספר 496 – פה אחד הפנייה אושרה
משה גפני: פנייה מספר 499 – רשות המים
עדי חכמון: שינויים פנימיים בתקציב רשות המים לבקשת המשרד.
משה גפני: סיוע לתאגידי מים, אתם מורידים.
משה גפני: פיתוח מקורות מים, אתם מוסיפים.
משה גפני: 65 מיליון שקלים.
משה גפני: הוצאה מותנית בהכנסה?
עדי חכמון: הרשאה להתחייב.
אבישי ברוורמן: תסבירי לנו למה ה-65 מיליון האלה.
עדי חכמון: ה-65 מיליון הם להקמת מפעל להשבת קולחין בח'ורה.
אבישי ברוורמן: אצל הבדואים.
אבישי ברוורמן: אני מצביע בעד.
משה גפני: בעד אישור פנייה מספר 499 – פה אחד הפנייה אושרה
משה גפני: פנייה מספר 505 – משרד התעשייה, המסחר והתעסוקה
קריאה: אם אפשר להעביר את זה לסוף.
משה גפני: נעביר את זה לסוף.
משה גפני: מגרון.
משה גפני: מי מסביר על מגרון?
יוגב גרדוס: יוגב, משרד האוצר.
יוגב גרדוס: הפנייה נועדה לתקצב 8.3 מיליון שקלים בהתאם להחלטת ממשלה בעניין העתקת הישוב מגרון ועוד 2.7 מיליון שקלים לתשתיות התיישבותיות וזה בהתאם לסיכום בין המשרדים.
אבישי ברוורמן: מה הסכום הסופי?
אורי אריאל: 11 מיליון שקלים.
משה גפני: 11 מיליון שקלים.
זהבה גלאון: אדוני, האם ה-11 מיליון שקלים אלה הם בגין פעולת הניסור?
ציון פיניאן: לא במגרון.
אורי אריאל: בגבעת האולפנא.
זהבה גלאון: האם זאת העתקה לאזור של היקב?
אורי אריאל: אני יכול לעזור לך בשאלות כי את התשובות גפני נותן.
אורי אריאל: מדוע החטיבה להתיישבות לא יודעת לעבוד כמו משרד הביטחון והיא לא עמדה בלוח הזמנים ולכן נדרש מבג"ץ לדחות את הפינוי וכתוצאה מכך נגרם נזק כי היו עוד שלושה חיילים שעמדו במשמרת?
אורי אריאל: ההוצאה הזאת מהווה נטל רציני על מערכת הביטחון.
אורי אריאל: האם זה נכון?
זהבה גלאון: יש לי עוד שאלה.
זהבה גלאון: אדוני, אני רוצה לשאול אותך האם אתה יודע למה בג"ץ אישר את הדחייה בפינוי של מגרון?
זהבה גלאון: הוא אישר זאת כי הוא אמר שזה רמדאן ואם אלה מתג המחיר, מנוער הגבעות, יעשו עכשיו פרובוקציה, זה רמדאן וזה לא מתאים.
אורי אריאל: חברת הכנסת גלאון פוגעת קשות באלוף הפיקוד כי זה היה תצהיר של אלוף הפיקוד.
אורי אריאל: את פוגעת קשות באמינותו.
משה גפני: יוגב, למה מיועד הכסף?
אבישי ברוורמן: רק נקודה אחת לא הבנתי.
אבישי ברוורמן: שמעתי כל כך הרבה חידודים אבל לא הבנתי את השאלה של אורי אריאל והאם אתה יכול לחזור עליה בעברית קלה?
אורי אריאל: היושב ראש, אני רשאי?
אורי אריאל: אני רוצה לעזור לברוורמן.
משה גפני: יוגב, היו כאן חידודי דברים.
משה גפני: אתה יכול להסביר לי רק למה מיועד הכסף כדי שנדע על מה אנחנו מצביעים?
יוגב גרדוס: 8.3 מיליון שקלים להעתקת הישוב מגרון, זאת החלטת ממשלה שתיקנה החלטת ממשלה קודמת.
יוגב גרדוס: 2.750 מיליון לפנימיית נוער בישוב זוהרים.
אורי אריאל: זה בעדולם.
אורי אריאל: כפר נוער לילדים עם בעיות.
משה גפני: בעד אישור הפניות – 3 נגד הפנייה - 2 הפניות אושרו
זהבה גלאון: זאת שערורייה.
זהבה גלאון: גם מאחז בלתי חוקי וגם משלמים על הפינוי שלו.
זהבה גלאון: אנחנו משלמים על זה עכשיו.
אורי אריאל: אני לא הצבעתי.
אורי אריאל: אם היה צריך, אני אצביע.
משה גפני: הפנייה אושרה ברוב קולות.
משה גפני: פנייה מספר 468 – רשות האוכלוסין וההגירה יש רפרנט?
זהבה גלאון: ממילא יש לכם רוב.
משה גפני: פניות מספר 475 ו-476 -
אורי אריאל: חצי מיליון שקלים למעמד האישה עבור קידום תוכניות לתמיכה בארגונים.
משה גפני: אם אין רפרנט, אני לא מצביע.
אורי אריאל: את לא אומרת משהו?
משה גפני: עידוד עסקים קטנים, מעמד האישה.
משה גפני: מישהו יכול להסביר?
זהבה גלאון: אני מוכנה להסביר.
זהבה גלאון: כשזה על נשים, הרפרנטים לא טורחים לבוא.
זהבה גלאון: נשים לא מעניינות.
משה גפני: פניות מספר 488 ו-489 –
אסף וסרצוג: הפנייה נועדה לתגבר את מינהל תיאום הפעולות בשטחים בפקחים, בסך של 12,400 אלפי שקלים.
אסף וסרצוג: זה בהמשך להחלטת ממשלה קודמת.
אסף וסרצוג: הפקחים מועסקים.
אסף וסרצוג: זה בעצם תקצוב שלהם על שינוייו השנה.
זהבה גלאון: מה התפקיד שלהם?
אורי אריאל: מה הייתה החלטת הממשלה?
אסף וסרצוג: החלטת הממשלה מ-2009 על הקפאת הבנייה.
אסף וסרצוג: מאז הועסקו הפקחים.
אסף וסרצוג: אלה פקחים שעוסקים באכיפה.
אורי אריאל: יש עדיין הקפאה?
אסף וסרצוג: לא, אבל הפקחים האלה ממשיכים להיות מועסקים במסגרת סיכום בין משרד האוצר למשרד הביטחון.
זהבה גלאון: עדיין יש בנייה והם מפקחים שלא יבנו בנייה בלתי חוקית?
אסף וסרצוג: לא רק בנייה בלתי חוקית.
אסף וסרצוג: הם פשוט אוכפים את הצווים והחוקים באזור.
זהבה גלאון: אני רוצה רביזיה על מגרון.
משה גפני: לא, לא רביזיות.
אורי אריאל: מגרון כבר נגמר.
משה גפני: זהבה, את נגד זה?
זהבה גלאון: אני לא יודעת מה עושים הפקחים האלה.
משה גפני: עוברים לסעיף הבא.
משה גפני: אנחנו רוצים הסבר יותר מפורט.
משה גפני: פניות מספר 490 ו-491 - משטרה
אסף וסרצוג: פנייה שנועדה להעביר סך של 6.8 מיליון שקלים מתקציב הפיתוח של המשרד לביטחון פנים לתקציב השוטף ולביצוע שינויים פנימיים שעיקרם תגבור תקציב המשטרה בסך של שמונה מיליון שקלים לטובת ארגון מחדש של פלוגות מג"ב, תגבור תקציב המשטרה בסך של כשני מיליון שקלים לטובת הקמת יחידת סמ"ג תל אביב.
אורי אריאל: מה זה סמ"ג?
אסף וסרצוג: זאת יחידה שמטפלת באכיפה כנגד עובדים זרים.
משה גפני: מה אלה ראשי התיבות של סמ"ג?
אסף וסרצוג: זאת יחידה שמטפלת באכיפת חוקים כנגד עובדים זרים.
אסף וסרצוג: עוד סך של 1.6 מיליון שקלים לטובת שח"ם חרדי במשטרה.
אסף וסרצוג: שח"ם חרדי במשטרה.
אסף וסרצוג: שח"ם זה שירות חובה מיוחד.
אסף וסרצוג: אלה חיילים שמשרתים וכאן זה לטובת גיוס חרדים שמבצעים שירות במשטרה, כמו שיש חיילים רגילים שמבצעים את השירות במשטרה.
משה גפני: בעד אישור פניות מספר 490 ו-491 – נמנע - 3 הפניות אושרו
משה גפני: אני נמנעתי.
אבישי ברוורמן: גם אנחנו.
משה גפני: פניות מספר 492 ו-493 – הסכם קואליציוני, הבית היהודי, ישיבות ההסדר.
דניאלה פרתם: הפנייה נועדה לתגבר את תקציב הביטחון בסך של 7 מיליון שקלים לפי הפירוט שלהלן: סך של 5 מיליון שקלים עבור תקצוב ישיבות ההסדר שתקציבן מועבר דרך ועדת התמיכות במשרד הביטחון בהתאם להסכם קואליציוני מול הבית היהודי.
דניאלה פרתם: סך של 2 מיליון שקלים עבור היחידה להתיישבות במשרד הביטחון עבור חיזוק במרכיבי ביטחון בישובים.
זהבה גלאון: בעניין ישיבות ההסדר.
זהבה גלאון: ב-1 באוגוסט התבטל חוק טל וגם היו צריכות להתבטל ישיבות ההסדר שאני תומכת בביטול שלהן.
זהבה גלאון: מצדי שישרתו.
זהבה גלאון: לא צריך מליציות נפרדות אלא שישרתו.
אורי אריאל: שלום למליציות.
אורי אריאל: את יכולה להרחיב בזה?
אורי אריאל: זאת השעה המתאימה.
משה גפני: לפני ישיבות ההסדר, מה זה סמ"ג?
שכיב מוראד שנאן: סמ"ג זה סיירת מג"ב.
שכיב מוראד שנאן: זאת יחידה מיוחדת שמטפלת בפשיעה, משהו שמקביל ליס"מ של המשטרה.
אסף וסרצוג: היא מטפלת כנגד עובדים זרים.
משה גפני: מה עושים החרדים בשח"ם?
אסף וסרצוג: יש חיילים שמגויסים לצה"ל ובמסגרת השירות שלהם עושים את השירות שלהם במשטרה.
משה גפני: מה הם עושים במשטרה?
אסף וסרצוג: תפקידים שונים, תפקידי שוטר רגילים.
משה גפני: זהבה, הם לא מטפלים בעובדים הזרים.
אסף וסרצוג: לא, ממש לא.
משה גפני: נחזור לישיבות ההסדר.
משה גפני: עם החרדים הסתדרנו.
משה גפני: אני נמנעתי וזה רשום בפרוטוקול.
זהבה גלאון: לגבי ישיבות ההסדר.
זהבה גלאון: הבית היהודי היא המפלגה שדואגת לישיבות ההסדר?
זהבה גלאון: הן התבטלו ממילא ב-1 באוגוסט.
זהבה גלאון: למה צריך להעביר להם עכשיו כסף?
משה גפני: אמר המשנה ליועץ המשפטי לממשלה היום בוועדת החוץ והביטחון שגם אם החוק יסתיים – הוא אמר את זה על דברים אחרים – זה ממשיך עד שיוחלט אחרת.
זהבה גלאון: בסדר, אבל המפלגה מעבירה לקבוצות האינטרסים שלה?
אורי אריאל: אלא למי, למרצ?
אורי אריאל: אני מציע להעביר לישיבות ההסדר של מרצ.
אבישי ברוורמן: אנחנו תפילה אדוני היושב ראש שיבוא היום ויהיה עם אחד, נפש אחת, וישרתו ביחד חרדים וחילונים.
משה גפני: וילמדו תורה ביחד.
משה גפני: זהבה, שאלתך נרשמה וככל הנראה הרפרנטית לא תדע לענות עליה וזה לא עניינה.
משה גפני: אני מניח שאם העבירו את הכסף הזה, יש שם יועצים משפטיים.
אורי אריאל: זה עובר ועדת תמיכות.
אורי אריאל: זה עובר שלב שלם של משפטנים.
משה גפני: בעד אישור פניות מספר 492 ו-493 – הפניות אושרו
משה גפני: פניות מספר 497 ו-498 –
אסף וסרצוג: הפנייה נועדה לתגבר את תקציב השכר במשטרה בסך של 180 מיליון שקלים.
משה גפני: בעד אישור פניות מספר 497 ו-498 – פה אחד הפניות אושרו
משה גפני: פניות מספר 503 ו-504 -
שירלי באבד: הפנייה נועדה לתקצב 16 מיליון ו-150 אלף שקלים לטובת פרק החינוך בהחלטת הממשלה בנושא קידום הצמיחה והפיתוח הכלכליים של האוכלוסייה הבדואית.
אבישי ברוורמן: זה נשמע מאוד יפה.
אבישי ברוורמן: אני מקווה שזה משהו אמיתי.
שכיב מוראד שנאן: אלה בדואים חרדים או בדואים רגילים?
אבישי ברוורמן: מה זה הקידום הזה?
שירלי באבד: כל מיני תגבורים בחינוך.
שירלי באבד: למשל, שדרוג מערכת החינוך הטכנולוגי-מדעי.
אורי אריאל: חברים, זה חשוב ובואו נאשר.
אבישי ברוורמן: אנחנו מצביעים בעד בתקווה שהכסף יגיע ליעדו.
משה גפני: בעד אישור פניות מספר 503 ו-504 – פה אחד הפניות אושרו
שירלי באבד: אם אפשר לחזור לפנייה של משרד התעשייה.
משה גפני: פנייה מספר 505 -
שירלי באבד: הפנייה נועדה לתקצב 40 מיליון שקלים להתאמת התקציב המאושר של מערך בתי הספר המקצועיים לתחזית הביצוע העדכנית.
שירלי באבד: תקצוב הרשאה להתחייב בסך 20 מיליון שקלים למימון הסרת גגות אסבסט במעונות יום.
שירלי באבד: 5 מיליון ו-900 אלף שקלים למימון הסעות לתלמידי מערכת החינוך המקצועי.
שירלי באבד: 5 מיליון ו-900 אלף שקלים לשירותי התעסוקה עבור מימון הוצאות תפעול ופעולות לעידוד תעסוקה ו-5 מיליון שקלים עבור הפעלת מערך בקרה וייעוץ לפעולות התעסוקה שמפעיל המשרד.
משה גפני: מה זה החינוך המקצועי?
שירלי באבד: בתי הספר המקצועיים של התמ"ת.
שכיב מוראד שנאן: אלה בתי ספר תיכוניים.
אורי אריאל: למשרד התעשייה יש רשת שלמה של בתי ספר לנערים שלא לומדים לימוד עיוני.
אורי אריאל: דרך אגב, זה בכל המגזרים.
שכיב מוראד שנאן: זה המקום היחיד שיש העדפה מתקנת ברורה למגזר.
שכיב מוראד שנאן: ארבעים אחוזים מבתי הספר האלה הם במגזר.
שכיב מוראד שנאן: לצערנו הרב כמות הנשירה שם היא גדולה.
משה גפני: בעד פנייה מספר 505 – פה אחד הפנייה אושרה
משה גפני: יש עוד משהו בפניות?
אסף וסרצוג: הפנייה הקודמת של סעיף 17, רציתי לדעת אם היא לא עולה.
אסף וסרצוג: הפנייה של הפקחים.
אסף וסרצוג: יש לי הסבר לגבי הפקחים, אם אתם רוצים לשמוע.
אסף וסרצוג: אלה פקחים שמבצעים פיקוח על בנייה לא חוקית, גניבות, אכיפה של עבירות איכות סביבה באזור וכן הלאה.
אסף וסרצוג: הם מבצעים פיקוח כנגד גניבות, בנייה בלתי חוקית, איכות סביבה וכן הלאה.
אורי אריאל: תצביעו ואני שם רביזיה.
משה גפני: אם לא, אני לא מצביע.
אורי אריאל: אל תצביע.
משה גפני: יש לך בעיה עם העניין הזה?
זהבה גלאון: הוא לא רוצה שיפקחו על בנייה בלתי חוקית בשטחים.
משה גפני: אבל זאת לא בנייה בלתי חוקית.
זהבה גלאון: אחר כך כשיש מגרון, מעתיקים ומשלמים על כך.
אורי אריאל: האם אני יכול לבקש שתרחיבי בנושא?
משה גפני: מדובר על מה שהוא אומר, אלא אם כן אתה יודע פרטים אחרים.
אורי אריאל: הם באו עם סיפור לפני שלוש שנים שהיה על רקע ההקפאה.
משה גפני: את זה אני זוכר.
אורי אריאל: אז שאלנו אותם איך הם עושים מכרזים לשנתיים-שלוש, כי הרי ההצבעה היא לשלושה חודשים.
אורי אריאל: הם אמרו שיהיה בסדר.
אורי אריאל: עשו תנועות עם הידיים.
אורי אריאל: היה פעם יושב ראש ועדה שהלך אתם ואמר שניתן להם.
אורי אריאל: עכשיו הם הפכו את זה לנוהג.
אורי אריאל: לגבי הפקחים, אם הם רוצים לשכנע אותך ואותי, הם אומרים שאלה פקחים שנועדו לזרז תב"עות, בדיקת תוכניות בניין עיר.
אורי אריאל: אלא שבינתיים הממשלה תוקעת כמעט את כל תוכניות בניין הערים, לצערי ולשמחתה של היושבת מימיני – לצורך הפרוטוקול, חברת הכנסת זהבה גלאון – ואני לא חושב שצריך לשתף פעולה עם השטריק והטריק הזה.
אורי אריאל: מספרים סיפור ואומרים שזה הקפאה לשישה חודשים, לוקחים פקחים שלוש שנים וזה ערבוב של כולם.
אורי אריאל: באמת יש לי את כל הכבוד – וזה לא ציני – לאנשים מהאוצר שבאים בשעה כזאת אבל תביא את הסגן והוא יסביר.
אבישי ברוורמן: נוריד את זה מסדר היום.
משה גפני: אני עובר לפנייה האחרונה שהיא בעצם פנייה שהצבענו עליה ונפלנו בה.
משה גפני: זה היה העברה סך של 500 אלף שקלים לשדרוג מערכות המחשב בחדר ישיבות הממשלה ותגבור שלושה סטודנטים במשרד ההסברה והתפוצות.
משה גפני: אני הבאתי את זה בישיבה הקודמת, היה אחד נגד אחד והפנייה נפלה.
משה גפני: אני הגשתי רביזיה ואני מבקש לאשר את הרביזיה שלי.
משה גפני: בעד אישור הרביזיה – פה אחד הרביזיה אושרה
משה גפני: פנייה מספר 408 – כפי שאמרתי, העברה של 500 אלף שקלים עבור שדרוג מערכות המחשב בחדר ישיבות הממשלה, תגבור שלושה סטודנטים במשרד ההסברה והתפוצות לתגבור הלשכה המשפטית וביצוע פעולות הסברה בשפה הערבית, כפי שפורט בדיון שהתקיים אז.
משה גפני: בעד אישור פנייה מספר 408 – פה אחד הפנייה אושרה
משה גפני: יש עוד פניות?
משה גפני: זהבה, לא הגשת רביזיה על מגרון.
זהבה גלאון: אני רוצה להגיש.
משה גפני: לא, אל תגישי.
משה גפני: אנחנו נמצאים בסעיף 121ב כפי שכתוב כאן, מס על הכנסות גבוהות.
משה גפני: בבקשה, תקריאי.
שגית אפיק: זה סעיף 1(3).
שגית אפיק: (3) לפני סעיף 122 יבוא - "121ב.
שגית אפיק: מס על הכנסות גבוהות (א) יחיד אשר הכנסתו החייבת בשנת המס עלתה על 800 אלף שקלים, יהיה חייב במס נוסף על חלק הכנסתו החייבת העולה על 800 אלף שקלים חדשים (בסעיף זה – הכנסה החייבת במס נוסף) בשיעור של שני אחוזים.
שגית אפיק: (ד) על אף האמור בכל דין, בחישוב ההכנסה החייבת לעניין סעיף זה, סעיף 8(ג) יחול על ההכנסה החייבת לגבי ההכנסות הקבועות בו.
שגית אפיק: (ה) בסעיף זה, "הכנסה חייבת" – הכנסה חייבת כהגדרתה בסעיף 1 וכמשמעותה בסעיף 89 לרבות שבח כמשמעותו בחוק מיסוי מקרקעין ולגבי מכירת דירת מגורים ששווי מכירתה עולה על ארבעה מיליון שקלים חדשים ושאינה פטורה ממס לפי כל דין, הסכום האמור יתואם בהתאם להוראות סעיף 9(ג2) לחוק מיסוי מקרקעין ולעניין זה המדד הבסיסי, המדד שפורסם ביום ד' בשבט התשע"ג (ה-15 בינואר 2013) למעט סכום אינפלציוני כהגדרתו בסעיף 88 וסכום אינפלציוני כהגדרתו בסעיף 47 לחוק מיסוי מקרקעין.
שגית אפיק: פסקה ד(2) נמחקה מהנוסח שבפניכם.
משה גפני: לקדימה יש הסתייגויות?
מגלי והבה: לא לסעיף הזה.
משה גפני: למפלגת העבודה יש הסתייגויות?
אבישי ברוורמן: לסעיף הזה, לא.
משה גפני: ל-מרצ יש הסתייגויות?
קריאה: מרצ לא הגיעו לדיון.
משה גפני: רבותיי, אני מבקש להגיד שעל פי בקשת משרד האוצר, רשות המסים, אני הסרתי את העניין של בני זוג כאשר יש הכנסות שונות של הבעל והאישה.
משה גפני: אני מחכה לוועדה שדורון ארבלי, מנהל רשות המסים, הודיע שהוא מקים לגבי הנושא של חישוב מאוחד של בני זוג.
משה גפני: הוא אמר את זה אתמול גם בוועדה, שבתוך שלושה שבועות יגיעו ההמלצות של הצוות.
משה גפני: אני מחכה בכליון עיניים לעניין הזה.
משה גפני: אני לא אוותר על הנושא הזה ואני מודיע לפרוטוקול, אפילו יתהפך העולם.
משה גפני: אני לא מוותר בעניין הזה.
אבישי ברוורמן: יתהפך העולם, זה משפט קשה.
משה גפני: לא יתהפך העולם.
משה גפני: אני חוזר בי מהמשפט הזה.
משה גפני: לא יהיה.
משה גפני: לא יתכן שאנחנו נגרום לבני זוג בגלל כל מיני קומבינות ובגלל שהחליטו שהם יעשו גירושין של פיקציה.
משה גפני: בעניין הזה אני לא אוותר.
משה גפני: אנחנו מצביעים על אישור כפי שהקריאה אותו היועצת המשפטית.
משה גפני: בעד אישור סעיף (3) – נגד אישור סעיף (3) – 3 הסעיף אושר
שלמה מולה: זהבה גלאון נואמת ברגע זה.
משה גפני: נצטרך להצביע על ההסתייגויות שלה.
משה גפני: חשבתי שהיא לא כאן.
שלמה מולה: לא, היא נואמת.
משה גפני: אני מצביע על ההסתייגויות של זהבה גלאון כפי שהיא נימקה אותן.
משה גפני: אני מצביע על כל הסתייגות בנפרד.
משה גפני: אנחנו מצביעים על ההסתייגות הראשונה של זהבה גלאון.
משה גפני: בעד קבלת ההסתייגות – נגד קבלת ההסתייגות – ההסתייגות לא התקבלה.
משה גפני: אנחנו מצביעים על ההסתייגות השנייה של זהבה גלאון.
משה גפני: אנחנו עוברים לסעיף תקרות ההכנסה בפקודת מס הכנסה (הוראת שעה) לעניין סעיף 120א.
שגית אפיק: סעיף 120א לפקודה – הוראת שעה (א) בשנת 2013 ההגדרה "תקרות הכנסה" שבסעיף 120א לפקודה תיקרא כך: "תקרות ההכנסה" – סכומי ההכנסה לעניין קביעת שיעורי המס לפי סעיף 121(ב)(1)(א) ו-(ב), סכום ההכנסה המזערי לצורך קביעת שיעורי המס לפי סעיף 121(ב)(1)(ג) וכן הכנסה החייבת במס נוסף, כמשמעותה בסעיף 121ב".
שגית אפיק: המשמעות היא שהעדכון ייעשה רק לגבי שלוש מדרגות המס הנמוכות וכן לגבי מס היסף.
שגית אפיק: לא יהיה עדכון לגבי שלוש המדרגות הגבוהות.
משה גפני: הכוונה עד 14 אלף.
משה גפני: עד 14 אלף יהיה עדכון.
משה גפני: מעמד הביניים לא ייפגע מכך.
משה גפני: בזכות חיים כץ.
משה גפני: גם ראש הממשלה ושר האוצר.
שכיב מוראד שנאן: הבנו שזאת גם מירי רגב.
שכיב מוראד שנאן: גם אתה.
שכיב מוראד שנאן: תאמין לי שגם אתה.
מגלי והבה: לסעיף 3 יש לנו הסתייגות.
שגית אפיק: (ב) ב-1 בינואר של שנת 2014 יתואמו סכומי ההכנסה לעניין קביעת שיעורי המס לפי סעיפים 121(א)(1) עד (3) לפקודה וסכום ההכנסה המרבי לצורך קביעת שיעורי המס לפי סעיף 121(ב)(1)(ג) לפקודה, כפי שהיו ב-1 בינואר של שנת 2013, לפי שיעור עליית המדד בשנת המס 2013".
משה גפני: קדימה, יש הסתייגויות?
שגית אפיק: ההגדרה "תקרות ההכנסה" תימחק ובמקומה יבוא: "תקרות ההכנסה – סכומי ההכנסה לעניין קביעת שיעורי המס על פי סעיף 121(ב)(1)(א), (ב), (ג) ו-(ד) ולעניין שיעורי הזיכוי על פי סעיף 121(א)".
שגית אפיק: כלומר, אתם רוצים עדכון של ארבע מדרגות המס הראשונות במקום של שלוש.
שלמה מולה: אנחנו אומרים או שהסעיף יימחק ולחילופין כפי שהקראת.
משה גפני: על הסעיף יימחק, אני לא מצביע.
משה גפני: אני מצביע על לחילופין.
משה גפני: בעד קבלת ההסתייגות לחילופין של קדימה – נגד קבלת ההסתייגות לחילופין של קדימה – ההסתייגות לא התקבלה
שגית אפיק: ל-מרצ אין הסתייגות לסעיף 3.
חנא סוייד: לחד"ש, למחוק את הסעיף.
שגית אפיק: זה בהצבעה רגילה.
משה גפני: אנחנו מצביעים על אישור סעיף 3 כהצעת הוועדה.
משה גפני: מי שמצביע בעד, מצביע נגד ההסתייגויות למחוק.
משה גפני: בעד אישור סעיף 3 – נגד אישור סעיף 3 – הסעיף אושר
משה גפני: הבקשה למחיקה לא התקבלה.
שגית אפיק: תחילה ותחולה תחילתו של פרק זה ביום י"ט בטבת התשע"ג (1 בינואר 2013) (להלן – יום התחילה) והוא יחול על הכנסה שהופקה ביום התחילה או לאחריו.
שגית אפיק: לקדימה.
משה גפני: מה קדימה מציעה?
שגית אפיק: אתה מציע שהוא לא יחול על הכנסה שהופקה ביום התחילה או לאחריו.
שגית אפיק: אין לזה בעצם משמעות.
שגית אפיק: זה אומר מחיקת הסעיף.
משה גפני: על מחיקת הסעיף, תכף נצביע.
משה גפני: שגית
שגית אפיק: אין הסתייגויות לסעיף 4.
משה גפני: אנחנו מצביעים על אישור סעיף 4 כהצעת הוועדה.
משה גפני: בעד אישור סעיף 4 – נגד אישור סעיף 4 – הסעיף אושר כהצעת הוועדה
משה גפני: סעיף 5, הוראת מעבר.
שגית אפיק: פקודת מס הכנסה – הוראת מעבר לעניין סעיף 120ב לפקודה, יראו את הסכומים הנקובים בסעיף 121ב לפקודה כנוסחו בסעיף 1(3) לחוק זה, כאילו תואמו לאחרונה ביום ו' בטבת התשע"ב (1 בינואר 2012).
שגית אפיק: זה תיאום של מס היסף.
שלמה מולה: לנו יש.
שגית אפיק: אתם מבקשים שהתיאום ייעשה ב-1 בינואר 2013 ולא כאילו הסכום תואם ב-1 בינואר 2012.
משה גפני: אנחנו מצביעים על ההסתייגות של סיעת קדימה.
משה גפני: בעד קבלת ההסתייגות של סיעת קדימה -
משה גפני: ההסתייגות לא התקבלה
משה גפני: אנחנו מצביעים על אישור סעיף 5 כהצעת הוועדה.
משה גפני: בעד אישור סעיף 5 – נגד אישור סעיף 5 – הסעיף אושר
משה גפני: סעיף 5 אושר כהצעת הוועדה.
משה גפני: אני מציע לקרוא את כל הפרק בהמשך והוא יהיה הסעיף האחרון בחוק.
שגית אפיק: פרק ב': ביטוח לאומי 6.
שגית אפיק: תיקון חוק הביטוח הלאומי בחוק הביטוח הלאומי (נוסח משולב), התשנ"ה-1995 (להלן – חוק הביטוח הלאומי) – (1) בסעיף 32(ג1)(1)(א), במקום השיעור הנקוב בו יבוא "7.10 אחוזים".
שגית אפיק: (2) בלוח י', בטור ג' שכותרתו "אחוזים מההכנסה או מהשכר לפי סעיפים 337(א) ו-340(א), בכותרת המשנה "על חלק העולה על שישים אחוזים מהשכר הממוצע" בטור המשנה "לעובד", במקום האחוזים המפורטים בו יבוא:
משה גפני: האמת היא שזה צריך להידון בוועדת העבודה, הרווחה והבריאות.
משה גפני: כך אמרה היועצת המשפטית של הוועדה וכך אמרתי אני.
משה גפני: אמרו לי שהגיעו אתך להסכמה שזה יהיה כאן בוועדה.
משה גפני: אם יש הסכמה שלך, אני יכול להתנגד?
שכיב מוראד שנאן: לכן ביקשו שהוא יצטרף להצבעות.
משה גפני: לא, הוא חבר ועדה ואותו אי אפשר להחליף.
שגית אפיק: האחוזים שמופיעים לכם בפסקה 6(2) שאין צורך להקריא אותם.
שגית אפיק: חוק הביטוח הלאומי – תחילה ותחולה (א) תחילתו של סעיף 32(ג1)(1)(א) לחוק הביטוח הלאומי, כנוסחו בסעיף 5(1) לחוק זה, ביום י' בטבת התשע"ה (1 בינואר 2015).
שגית אפיק: (ב) תחילתו של לוח י' לחוק הביטוח הלאומי, כנוסחו בסעיף 6(2) לחוק זה, ביום י' בטבת התשע"ה (1 בינואר 2015), והוא יחול על דמי ביטוח המשתלמים בעד התקופה שמיום י' בטבת התשע"ה (1 בינואר 2015) ואילך.
שגית אפיק: חוק הביטוח הלאומי – הוראת שעה לעניין סעיף 32 (א) בתקופה שמיום י"ט בטבת התשע"ג (1 בינואר 2013) ועד יום כ"ח בטבת התשע"ד (31 בדצמבר 2013) ייקרא סעיף 32(ג1)(1)(א) לחוק הביטוח הלאומי, כך שבמקום השיעור הנקוב בו יקראו "7.49 אחוזים - הסכום הנקוב בו כרגע הוא 7.75 אחוזים – והסעיף בנוסחו כאמור יחול על הקצבות אוצר המדינה המשתלמות בעד אותה תקופה.
שגית אפיק: (ב) בתקופה שמיום כ"ט בטבת התשע"ד (1 בינואר 2014) ועד יום ט' בטבת התשע"ה (31 בדצמבר 2014) ייקרא סעיף 32(ג1)(1)(א) לחוק הביטוח הלאומי, כך שבמקום השיעור הנקוב בו יקראו "7.29 אחוזים", והסעיף בנוסחו כאמור יחול על הקצבות אוצר המדינה המשתלמות בעד אותה תקופה.
שגית אפיק: חוק הביטוח הלאומי – הוראות שעה לעניין לוח י' (א) בתקופה שמיום י"ט בטבת התשע"ג (1 בינואר 2013) ועד יום כ"ח בטבת התשע"ד (31 בדצמבר 2013), ייקרא לוח י' לחוק הביטוח הלאומי כך: בטור ג' שכותרתו "אחוזים מההכנסה או מהשכר לפי סעיפים 337(א) ו-340(א)", בכותרת המשנה "על חלק העולה על שישים אחוזים מהשכר הממוצע", בטור המשנה "לעובד" במקום האחוזים המפורטים בו יקראו: האחוזים שמפורטים לכם בסעיף הקטן הזה.
שגית אפיק: (ב) בתקופה שמיום כ"ט בטבת התשע"ד (1 בינואר 2014) ועד יום ט' בטבת התשדע"ה (31 בדצמבר 2014), ייקרא לוח י' לחוק הביטוח הלאומי כך: בטור ג' שכותרתו "אחוזים מההכנסה או מהשכר לפי סעיפים 337(א) ו-340(א)", בכותרת המשנה "על חלק העולה על שישים אחוזים מהשכר הממוצע", בטור המשנה "לעובד", במקום האחוזים המפורטים יקראו בו: האחוזים מפורטים בנוסח שלפניכם.
שגית אפיק: חוק הביטוח הלאומי – תחולה לעניין הוראות השעה בלוח י' לוח י' בחוק הביטוח הלאומי, כנוסחו – (1) בסעיף 9(א) לחוק זה, יחול על דמי ביטוח המשתלמים בעד התקופה שמיום י"ט בטבת התשע"ג (1 בינואר 2013) ועד יום כ"ח בטבת התשע"ד (31 בדצמבר 2013).
שגית אפיק: (2) בסעיף 9(ב) לחוק זה, יחול דמי ביטוח המשתלמים בעד התקופה שמיום כ"ט בטבת התשע"ד (1 בינואר 2014) ועד יום ט' בטבת התשע"ה (31 בדצמבר 2014).
שגית אפיק: הסעיף האחרון הוא סעיף שהתווסף בעקבות דיוני הוועדה.
שגית אפיק: תיקון חוק המדיניות הכלכלית לשנים 2011 ו-2012 (תיקוני חקיקה) (תיקון הוראת השעה לעניין לוח ב' - בחוק המדיניות הכלכלית לשנים 2011 ו-2012 (תיקוני חקיקה) בתשע"א-2011, בסעיף 10(ב), במקום "י"ח בטבת התשע"ג (31 בדצמבר 2012" יבוא "י' בסיוון התשע"ב (31 במאי 2012)".
מגלי והבה: לסעיף 6.
שגית אפיק: לסעיף 6.
שגית אפיק: אחד האחוזים המופיע 2.08 – אתם מציעים שבמקומו יבוא 1.47.
משה גפני: בעד קבלת ההסתייגות של קדימה – נגד קבלת ההסתייגות של קדימה – ההסתייגות לא התקבלה
שגית אפיק: במקום 1,96, יבוא 0.47.
משה גפני: בעד קבלת ההסתייגות - נגד קבלת ההסתייגות ההסתייגות לא התקבלה
אבישי ברוורמן: יש לי הסתייגויות לסעיף 6, 7, 8, 9, 10.
אבישי ברוורמן: אנחנו מציעים למחוק את הכול והסיבה לכך היא מאוד פשוטה.
אבישי ברוורמן: רק במשפט אחד אדוני היושב ראש.
אבישי ברוורמן: אנחנו מבינים שבאמת הבעיות של קרנות בביטוח הלאומי, צריך לתקן אותן אבל אנחנו חושבים שהתקנה הזאת שכרגע הולכת לפגוע במעסיקים והאבטלה בישראל תגדל, זה לא הזמן וזה לא המקום.
אבישי ברוורמן: אם חסר כסף, באמצעות מס חברות.
אבישי ברוורמן: לכן אנחנו דורשים למחוק את כל הסעיפים 6, 7, 8, 9, 10.
שגית אפיק: יש עוד הסתייגות לקדימה.
שגית אפיק: לסעיף 8, במקום 7.49 אחוזים יבוא 7.75 אחוזים.
שגית אפיק: אתם בעצם מחזירים את מה שהיה קודם לכן.
משה גפני: בעד קבלת ההסתייגות של קדימה – נגד קבלת ההסתייגות של קדימה - ההסתייגות לא התקבלה
שגית אפיק: הסתייגות לסעיף 8, סעיף קטן (ב).
שגית אפיק: במקום 7.29 אחוזים יבוא 7.75 אחוזים.